# metadata.dc.description.abstract[].value
Aquest article se centra en el disseny d'un diagnòstic participatiu dins d'una investigació-acció participativa (IAP). En la primera part es presenten els aspectes teòrics d'aquest enfocament d'investigació orientat al canvi i a la transformació social, i se'n destaquen les característiques bàsiques, els elements clau, el valor de l'equip motor i les fases estructurals per portar a terme una IAP. A la segona, i a tall d'exemple, s'exposa el disseny d'un diagnòstic participatiu en tres instituts d'educació secundària de l'Hospitalet de Llobregat (Barcelona) per contextualitzar el territori i identificar les vies i el grau de participació dels joves. Els aspectes teòrics presentats a la primera part, juntament amb l'exemple pràctic del disseny del diagnòstic participatiu a la segona, ens permeten reflexionar sobre la integració dels tres elements definitoris d'aquesta metodologia: la investigació, l'acció i la participació. Aquest enfocament implica un replantejament epistemològic i metodològic basat en una anàlisi crítica amb la participació activa de la comunitat per estimular la pràctica transformadora i el canvi social.

# metadata.dc.relation.ispartof[].value
REIRE. Revista d'Innovació i Recerca en Educació, 2018, vol. 11, num. 1, p. 16-25

# metadata.dc.rights[].value
cc-by (c) Folgueiras Bertomeu, Pilar et al., 2018

# metadata.dc.source[].value
Articles publicats en revistes (Mètodes d'Investigació i Diagnòstic en Educació)